Ru

Ru, ru pantai, ru laut, eru, aru, cemara atau cemara laut (nama botani: Casuarina equisetifolia) ialah spesies pokok dalam genus Casuarina. Taburan asalnya merangkumi Asia Tenggara, Australia utara (utara Wilayah Utara, utara dan timur Queensland, dan timur laut New South Wales) dan pulau-pulau Pasifik.

Pokok ini mendominasi hutan pantai yang banyak terdapat di sepanjang pantai-pantai Semenanjung Malaysia dan Singapura, Sabah, dan Sarawak. Hutan-hutan pantai ini semakin pupus disebabkan oleh skim pembangunan pantai yang semakin meningkat.


 Penamaan 
Perkataan ru (), aru dan eru () dijejak daripada akar bahasa Proto-Austronesia *aRuhu yang sama maksudnya. Nama aru dipakai di Sabah.

Perkataan cemara () menyerap daripada  yang bermaksud alat pengusir lalat diperbuat daripada bulu ekor kuda kerana rupa daun-daun pokoknya.

 Botani 
 Pokok dan daun 
Pokok ru merupakan pokok malar hijau yang tumbuh setinggi 6–35 m. Akar-akarnya berbintil yang menjadi perumah simbiosis kepada bakteria genus Frankia, bakteria ini mengikat nitrogen tanah. Ranting-ranting pokok ru terkulai; garis pusat batangnya antara 0.5–1 mm, ia berdaun sisik dalam 6–8 lingkaran.

 Bunga 
Bunga jantan atau bunga betina muncul pada untai-untai ranting pokok yang berasingan tidak seperti banyak spesies Casuarina. Bunga jantan tumbuh di bulir ringkas panjang 0.7–4 sm atas hujung lingkaran 7–11.5 sm manakala bunga betina tumbuh di tangkai induk pendek berbentuk kerucut 1.0-2.4 panjang dan 0.9-1.3 sm lebar dengan bulu merah gebu.

 Buah 
Buahnya berbentuk bujur 10–24 mm panjang dan 9–13 mm diameter menyerupai buah pokok konifer terdiri daripada banyak karpel mengandungi sebiji benih dengan sayap berukuran 6–8 mm panjang. Biji benih pokok ru bercambah atas tanah berpasir panas pada aras ais pasan, benih-benih ini menumbuhkan belukar yang menjadi anak ru.

 Hubungan dengan manusia 
Di Terengganu, kebanyakan kampung nelayan di tepi pantai diberi nama dari pokok ini. Antaran kampung-kampung ini (tidak lengkap) adalah kampung Ru Renggeh,3, Kampung Ru Renggeh, 21080 Kuala Terengganu, Terengganu, Malaysia Ru Dua,Kampong Ru Dua Map — Satellite Images of Kampong Ru Dua Rusila yang dulunya Ru Se Le (Ru Satu Pokok Sahaja), dan Ru Rendang.

Di Singapura, ada sebatang jalan diberi nama Tanjong Rhu Road kerana pokok ru ditanam dan tumbuh sepanjang pantai-pantai Kallang  dan Rochor. Di pulau Langkawi, Kedah, ada sebuah tetanjung pasir di muara Sungai Ayer Hangat di Taman Hutan Geo Kilim terletak kira-kira 20 km dari Pekan Kuah juga diberi nama Tanjung Rhu kerana pokok ini tumbuh di sini.

Bandar Tanjung Aru di Sabah diberi nama kerana terdapat banyak pokok ini di pantainya. 

 Kegunaan 
Kayu pokok ini lebih kuat daripada kayu pokok jati tetapi boleh meretak. Kayu tersebut kadang-kadang digunakan untuk membina alang dan kasau bumbung rumah, selain juga tiang kapal dan benda tugas berat lain; ia juga bahan kayu api dan arang yang sangat bagus.

Kulit kayu pokok ru digunakan untuk merawat disenteri dan diarea. Ia juga menghasilkan resin yang berguna untuk menyamak kulit haiwan.

Rujukan

Pautan luar 

 Profil spesies di Sistem Maklumat Biokepelbagaian Malaysia
 Profil spesies di Flora and Fauna Web, Lembaga Taman Negara Singapura
 Laman web Universiti Kebangsaan Malaysia

Kategori: Casuarina